અંજાર શહેરની પાદરે અજેપાળ મન્દિરની બાજુમાં આવેલી જેસલ-તોરલની સમાધિ અને લોકકથામાં કરાયેલું તેનું નિરુપણ મુલાકાતીઓને જિજ્ઞાસા પ્રેરે છે અને સંસારની વિરક્ત ભાવનાઓને જાગૃત કરે છે. અલખની આરાધના જગાડનાર જેસલ-તોરલની અમર ગાથા આજે પણ લોકહૃદયમાં તાણાવાણાની માફક ગુંથાઈ ગઈ છે. હજારો દર્શનાર્થીને ભક્તિભાવથી ભીંજવતી આ સમાધિ પરની ઇમારતને યુગના બદલાતા પરિવર્તનમાં આજનું આધુનિક રૂપ આપવામાં આવ્યું છે. કચ્છ અને કચ્છ બહારથી દર વર્ષે હજારો યાત્રિકો અહીં દર્શન કરવા આવે છે. સન 2001ના ધરતીકંપમાં આ સમાધિનું મન્દિર ધ્વસ્ત થઈ ગયું હતું. તેનો જિર્ણોદ્ધાર કરાયો છે.